

**Peta**  KORIZMENA NEDJELJA

|  |  |
| --- | --- |
| *Slikovni rezultat za peta korizmena nedjelja bPrvo čitanje: Jr 31,31-34**Drugo čitanje: Heb 5,7-9**Evanđelje:  Iv 12,20-33***ZBORNA MOLITVA**:Gospodine, Bože naš, tvoj se Sin iz ljubavi za svijet predao u smrt.Daj da i mi tvojom pomoću odvažno stupamo putem njegove ljubavi. Po GospodinuUlazna pjesma *Dosudi mi pravo, i povedi parbu moju protiv čeljadi bezbožne,izbavi me od čovjeka prijevarna i opaka, jer ti si, Bože, zaklon moj!**(Ps 43,1-2)****Pričesna pjesma***Zaista, zaista kažem vam: ako pšenično zrno, pavši na zemlju, ne umre, ostaje samo; ako li umre, donosi obilat rod.   ) | [Poruka pape Franje za korizmu 2018.](http://www.zg-nadbiskupija.hr/dokumenti/rijec-svetog-oca/poruka-pape-franje-za-korizmu-2018)Ako vidimo duboko u sebi i oko nas upravo opisane znakove, Crkva, naša majka i učiteljica, zajedno s često gorkim lijekom istine nudi nam u ovom korizmenom vremenu slatki lijek molitve, milostinje i posta. Posvećujući više vremena molitvi, omogućujemo svome srcu da otkrije tajne laži kojima obmanjujemo sami sebe[5] kako bismo konačno pronašli utjehu u Bogu. On je naš Otac i želi da živimo. Milostinja nas oslobađa od pohlepe i pomaže nam otkriti u našim bližnjima braću i sestre. To što posjedujem nije samo moje. Kako bih želio da se milostinja za svakog od nas pretvori u pravi način života! Kako bih želio da, kao kršćani, slijedimo primjer apostolâ i vidimo u mogućnosti dijeljenja s drugima svojih dobara opipljivo svjedočanstvo zajedništva koje živimo u Crkvi.Zato ponavljam poticaj svetoga Pavla koji upućuje poziv Korinćanima za prikupljanje milostinje za jeruzalemsku zajednicu kao nešto što je njima na korist (usp. 2 Kor 8, 10). To osobito priliči činiti u korizmi, tijekom koje mnoga tijela organiziraju prikupljanje priloga za pomoć Crkvama i narodima u potrebi. Kako bih htio da i u našim svakodnevnim susretima s braćom koja od nas traže pomoć vidimo zov same Božje providnosti: svaka je milostinja prilika za sudjelovanje u Božjoj providnosti prema njegovoj djeci. |

Sakramenti označavaju duboki, istinski susret čovjeka i Boga u Isusu Kristu. U sakramentu krsta Bog nas je oslobodio od grijeha, u pokori nas još više ojačao djelotvornom snagom Duha Svetog, a u euharistiji nam daje sama sebe. Bog nam se, dakle, neprestano daje, želi da postanemo što sličniji njemu – pravoj Istini.

On želi ostvariti pravi susret s nama. Nažalost, mi češće pristupamo sakramentima površno, ne želeći shvatiti njihovo duboko značenje – Božje darivanje, na koje bismo trebali odgovoriti tako da sami sebe bezrezervno predamo Bogu. Sakrament je, u punom smislu riječi, tek onda sakrament kada mi Bogu čista srca odgovorimo na njegovu milost.

U sakramentu se pomirenja uočava četiri bitna dijela. To su

– kajanje,
– ispovijed,
– zadovoljština i
– odrješenje.

Ukoliko se osoba ne kaje za grijehe koje je učinila, ona nevaljano pristupa ovom sakramentu i ne može dobiti odrješenje. Zato je, već kod pristupa, potrebno da čovjek uvidi svoje grijehe, da žali što ih je počinio, te da se osjeća spremnim da više neće griješiti.

Osim kajanja, dio sakramenta pomirenja je i ispovijedanje, odnosno priznanje grijeha. Grijesi su oni čini ili propusti kojima smo namjerno okrenuli Bogu leđa, namjerno odbacili njegovu ljubav po kojoj je dozvolio smrt svoga Sina. Dijelimo ih na teške i lake, već prema njihovoj težini. U sakramentu pomirenja trebamo Bogu po svećeniku priznati teške grijehe, a možemo i lake.

Nakon priznanja grijeha svećenik pokorniku nalaže pokoru, odnosno zadovoljštinu za učinjene grijehe. Pokora mora biti prilagođena svakom pokorniku, tj. svećenik mu treba dati pravi “lijek” za ono od čega boluje: npr. kradljivac da vrati ukradeno, pijanac da prestane piti, lažljivac prestane lagati…

Posljednji element sakramenta pomirenja je odrješenje. Onom grešniku koji se kaje za učinjene grijehe i koji se odluči popraviti svećenik u Božje ime udjeljuje odrješenje, odnosno oproštenje grijeha.

**KAKO SE ISPOVIJEDITI?**

* Prije ispovijedi temeljito ispitati svoju savjest ( pripremiti se)
* U tišini čekati svoj red
* Kod dolaska svećeniku prekrižimo se i pozdravimo i reknemo: Skrušeno ispovjedam svoje grijehe od posljednje ispovijedi koja je bila….
* Moji grijesi jesu….( sada reknemo svoje grijehe poimence nije dovoljno psovao sam) i po prilici da li je to bilo češće ili…
* Možemo svećenika zamoliti da nam pomogne
* Saslušamo svećenika…
* Nakon dobivene pouke i pokore POKAJEMO SE ZA SVOJE GRIJEHE
* Ako smo dobili za pokoru molitvu izmolimo kod oltara ili u klupi ili na svom mjestu u crkvi
* Najbolje pokoru izvršiti što prije jer nam se može dogoditi da zaboravimo

ISPOVIJEDITI MORAMO SVE SVOJE GRIJEHE I UPRAVO ZATO JE VAŽAN DOBAR ISPIT SAVJESTI. Ako zatajimo grijeh ispovijed je nevaljana i svetogrdna.

**Sakrament pomirenja – sv. ispovijed**



*U ono vrijeme: Među onima koji su se ­došli klanjati na blagdan bijahu i neki Grci. Oni pristupe Filipu iz Betsaide galilejske pa ga zamole: »Gospodine, htjeli bismo vidjeti*

*Isusa.« Filip ode i kaže to Andriji pa ­Andrija i Filip odu i kažu Isusu. Isus im ­odgovori: »Došao je čas da se proslavi Sin Čovječji. Zaista, zaista, kažem vam: ako pšenično*

*zrno, pavši na zemlju, ne umre, ostaje samo; ako li umre, donosi obilat rod. Tko ljubi svoj život, izgubit će ga. A tko mrzi svoj život na ovome svijetu, sačuvat će ga za život vječni. Ako mi tko hoće služiti, neka ide za mnom. I gdje sam ja, ondje će biti i moj služitelj. Ako mi tko hoće služiti, počastit će ga moj Otac. Duša mi je sada potresena i što da kažem? Oče, izbavi me iz ovoga časa? No, zato dođoh u ovaj čas! Oče, proslavi ime svoje!« Uto dođe glas s neba: »Prosla­vio sam i opet ću proslaviti!« Mnoštvo koje je ondje stajalo i slušalo go­voraše: »Zagrmjelo je!« Drugi govorahu: »Anđeo mu je zborio.« Isus na to reče: »Ovaj glas nije bio poradi mene, nego poradi vas. Sada je sud ovomu svijetu, sada će knez ovoga svijeta biti izbačen. A ja kad budem uzdignut sa zemlje, sve ću privući k sebi.« To reče da označi kakvom će smrću umrijeti.*

*Riječ Gospodnja.*

**SLUŽBA**

**RIJEČI**

|  |
| --- |
| C:\Users\Korisnik\Pictures\parabla.jpgAko pšenično zrno, pavši na zemlju, ne umre, ostaje samo; ako li umre, donosi obilat rod. Tako smo slušali u Evanđelju. To je dramatični trenutak u Isusovu životu. Sve se oštri. Njegova situacija je sve kritičnija. Radi se o konačnoj odluci. Ako njegov život treba uspjeh, tada on mora umrijeti. On to kaže s velikom sigurnošću: pšenično može donijeti rod, ako najprije umre. Tko ne prihvaća taj temeljni zakon života, ostaje sterilan, neplodan: "Tko ljubi svoj život, izgubit  će ga."Isus također daje ključ da to razumijemo: "A tko mrzi svoj život na ovome svijetu, sačuvat će ga za život vječni." Tko misli samo na ovaj svijet, teško će se upustiti u to da se puno toga odrekne radi drugih. Ja ne moram u ovome životu sve imati. Vječnost čeka na mene. To me čini radosnim da nasljedujem Isusa koji o sebi reče, da nije došao da mu služe, nego da on služi i svoj život dade za nas. Sam Isus je to pšenično zrno koje mora umrijeti, da ne ostane samo. Njegovo predanje bilo je nevjerojatno plodonosno. Do danas privlači i pokreće mnoge ljude, da slijede njegove stope.U vjeri gledamo na Isusa Krista raspetoga, jer nam je on po svojoj smrti darovao novi život. Na taj način on je proslavio Oca nebeskoga, i Otac je njega proslavio.  |

|  |  |  |
| --- | --- | --- |
| Ponedjeljak,19.ožujka | 18,00 | SVETI JOSIP+ Josip Herceg; + Josip Požgaj; + Josip Bezeredi; + Josip, Josipa Mijoš; + Josip, Mara, Ivan Ladić; + Ivan Žunac; za zdravlje jedne bolesne osobe; + Ivan, Josip Šepac; + Ivan, Ana Vojvoda |
| Utorak,20.0žujka | 18,00 | Dionizije+ Vesna Gojšić |
| Srijeda,21. ožujka |  | Serapion |
| Četvrtak,22.0žujka | 18,00 | Oktavijan+ Josip Gojšić (god) |
| Petak,23.0zujka | 18,00 | TuribijeKRIŽNI PUT+ Barbara, Filip Zebić; + Jaga Bermarija (god) |
| subota, 24.ožujka |  | Katarina Švedska |
| **Nedjelja,****25.ožujka** | 9,0017,00 | **CJETNICA – NEDJELJA MUKE GOSPODNJE**+ Ivan Cvetković; + Ivan, Ana Vojvoda; + Ana, Andrija Tominov; + č.s. Florijana Gojšić i ob Vrane; + Andreas Klug; + ob. Pucarević; + Ob. Klobučar; + Mladen, Ana Frlan (god); +Josip, Marija Ivinac KRIŽNI PUT |



Slijedeće nedjelje je **CVJETNICA**. Prije svete mise je blagoslov grančica, procesija. Nakon procesije sveta misa.

Naš župni Caritas i ove godine organizira prodaju grančica i raznih rukotvorina naših vrijednih žene.

Kupovinom grančica i rukotvorina pomažete naš Caritas u njegovom radu, a oni pomažu onim najpotrebnijima, ne samo u našoj župi nego i šire.

Bog uvijek nagrađuje našu velikodušnost prema braći i sestrama u nevolji.

* DAROVI ZA POTREBE ŽUPE: svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu)

Svakog petka križni put u 18,00 sati. Nedjeljom u 17,00 sati.

Nađi vremena za ovu staru vjerničku pobožnost u korizmi. Ojačaj i probudi svoju svjeru i duhovnost!

!

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.